U-I-414/98
Natisni
Opravilna št.:
U-I-414/98
Datum odločitve:
21. 9. 2000
Objavljeno:
OdlUS IX, 216
ECLI:
ECLI:SI:USRS:2000:U.I.414.98
Akt:
Odlok o ustanovitvi Zavoda za izobraževanje in kulturo Litija (Uradni list RS, št. 13/98)
Izrek:
Pobuda za začetek postopka za oceno zakonitosti Odloka o ustanovitvi Zavoda za izobraževanje in kulturo Litija (Uradni list RS, št. 13/98) se zavrže.
Evidenčni stavek:
Izpodbijani odlok ni predpis, temveč akt o ustanovitvi javnega zavoda, ki ureja razmerja med javnim zavodom in njegovim ustanoviteljem. Takšen akt pa je posamičen akt, čeprav ga je v obliki odloka sprejel občinski svet. Ustavno sodišče ni pristojno za odločanje o ustavnosti in zakonitosti posamičnih aktov.
Geslo:
Javni zavod.
Lokalna skupnost, javni zavod.
Izobraževanje, kultura (javni zavod).
Ustavno sodišče, nepristojnost za presojo akta, ki ni predpis.
Pravna podlaga:
Zakon o Ustavnem sodišču (ZUstS), 21., 25. čl.
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
občinski predpis
Vlagatelj:
Marija Tomšič, Litija
Datum vloge:
23. 11. 1998
Vrsta odločitve:
sklep
Vrsta rešitve:
zavrženje
Dokument:
US20353
Dokument v PDF obliki:
U-I-201-00.pdf
114 KB
Prenesite datoteko
U-I-414/98
21. 9. 2000
S K L E P
Ustavno sodišče je v postopku za preizkus pobude Marije Tomšič iz Litije na seji dne 21. septembra 2000
s k l e n i l o :
Pobuda za začetek postopka za oceno zakonitosti Odloka o ustanovitvi Zavoda za izobraževanje in kulturo Litija (Uradni list RS, št. 13/98) se zavrže.
O b r a z l o ž i t e v
1. Pobudnica navaja, da je kot članica Občinskega sveta Občine Litija neposredno zainteresirana za vsa dogajanja v občini in tudi posredno odgovorna za odločitve Občinskega sveta, ki je sprejel Odlok o ustanovitvi Zavoda za izobraževanje in kulturo Litija (v nadaljevanju: Odlok) kljub njenim opozorilom o neskladju z zakonom.
2. Ustavno sodišče na podlagi 21. člena Zakona o Ustavnem sodišču (Uradni list RS, št. 15/94 - v nadaljevanju: ZUstS) odloča med drugim o ustavnosti in zakonitosti predpisov in splošnih aktov za izvrševanje javnih pooblastil. Izpodbijani odlok ni predpis, temveč akt o ustanovitvi javnega zavoda, ki ureja razmerja med javnim zavodom in njegovim ustanoviteljem.
Takšen akt je posamičen akt, čeprav ga je v obliki odloka sprejel občinski svet.
3. Ustavno sodišče ni pristojno za odločanje o ustavnosti in zakonitosti posamičnih aktov, zato v primeru izpodbijanega odloka ni izpolnjen procesni pogoj iz 21. člena ZUstS za njegovo ustavnosodno presojo. Zakonitost aktov organov lokalnih skupnosti, izdanih v obliki predpisa, kolikor urejajo posamična razmerja, se presoja v upravnem sporu (četrti odstavek 1. člena Zakona o upravnem sporu, Uradni list RS, št. 50/97 in nasl. - v nadaljevanju: ZUS). V upravnem sporu odloča na prvi stopnji Upravno sodišče, kolikor ni z zakonom drugače določeno (9. člen ZUS). Predlagatelji zato lahko izpodbijajo 1. člen Odloka s tožbo pri Upravnem sodišču v roku trideset dni od vročitve tega sklepa (četrti odstavek 21. člena ZUS).
4. Ustavno sodišče je sprejelo ta sklep na podlagi 25. člena ZUstS v sestavi: predsednik Franc Testen ter sodnice in sodniki dr. Janez Čebulj, dr. Zvonko Fišer, dr. Miroslava Geč-Korošec, Lojze Janko, Milojka Modrijan, dr. Mirjam Škrk, dr. Lojze Ude in dr. Dragica Wedam-Lukić. Sklep je sprejelo soglasno.
P r e d s e d n i k :
Franc Testen